27.12.2022.
HR
Službeni list Europske unije
C 493/115 četvrtak, 9. lipnja 2022.
5.
ističe da je Parlament iskoristio svoje pravo inicijative pokretanjem procedure za zaštitu vladavine prava u skladu s člankom 7.
UEU-a; osuđuje činjenicu da Vijeće nije poduzelo daljnje korake u vezi s tom procedurom i kasnijim pozivima Parlamenta na djelovanje te ističe da Vijeće efektivno ne primjenjuje djelotvorno članak 7.
UEU-a, što i dalje ugrožava integritet zajedničkih europskih vrijednosti, uzajamno povjerenje i vjerodostojnost Unije kao cjeline; smatra da je ključno osigurati punu i hitnu provedbu Uredbe (EU, Euratom) 2020/2092 Europskog parlamenta i Vijeća od 16. prosinca 2020.
o općem režimu uvjetovanosti za zaštitu proračuna Unije (13), uz istovremeno poštovanje uloge Parlamenta kao suzakonodavca; smatra da je Unija i dalje strukturno nepripremljena za borbu protiv kršenja i nazadovanja u pogledu demokracije, vladavine prava i temeljnih prava u državama članicama; vjeruje da pogoršanje stanja u vezi s tim pitanjima u raznim državama članicama pokazuje potrebu za istinskom međuinstitucijskom suradnjom; duboko žali zbog izostanka konkretnog odgovora na inicijativu Parlamenta o uspostavi mehanizma EU-a za demokraciju, vladavinu prava i temeljna prava te ponavlja svoj poziv Komisiji i Vijeću da bez odgode započnu pregovore s Parlamentom o međuinstitucijskom sporazumu;
6. ponovno ističe svoj obrazloženi prijedlog u vezi s postojanjem očite opasnosti da Mađarska teško prekrši vrijednosti na kojima se temelji Unija; ponovno izražava duboku zabrinutost zbog toga što standardni postupci u pogledu saslušanja ne osiguravaju jednako postupanje prema Parlamentu, s jedne strane, te prema Komisiji i trećini država članica, s druge strane, kad je riječ o iznošenju obrazloženog prijedloga i pristupu informacijama; izražava žaljenje zbog toga što saslušanja još nisu dovela ni do kakvog znatnog napretka u rješavanju problema očite opasnosti od teškog kršenja vrijednosti EU-a;
7.
žali što tri države članice još nisu ratificirale izmijenjeni izborni zakon Europske unije donesen 2018.;
8. nadalje žali zbog toga što je Vijeće dosad odbilo pregovarati s Parlamentom o njegovu pravu na istragu, iako je to u suprotnosti s člankom 226.
UFEU-a i načelom lojalne suradnje, čime nije provelo svoju obvezu iz Ugovora unatoč svojoj dužnosti da to učini;
9. pozdravlja donošenje novog Statuta Europskog ombudsmana, nakon inicijative Parlamenta, kojim se osigurava usklađenost tog statuta s Ugovorom iz Lisabona;
Prava inicijative Vijeća i Europskog vijeća utvrđena Ugovorima
10. žali zbog toga što se u području ekonomske i monetarne politike člankom 121.
UFEU-a predviđa samo obavješćivanje Parlamenta; također napominje da se Vijeće koristi člankom 121.
UFEU-a kao de facto pravom inicijative u tom području te zahtijeva dodatne nadležnosti za Parlament kao jedinu instituciju EU-a koja zastupa glas građana;
11. nadalje prepoznaje da se Europsko vijeće koristi člankom 68.
UFEU-a kao de facto pravom inicijative u području slobode, sigurnosti i pravde; ističe činjenicu da Europsko vijeće nije suzakonodavac i da bi trebalo revidirati donošenje višegodišnjih operativnih programa u tom području bez obveze savjetovanja s Parlamentom ili Komisijom s obzirom na posebno ozbiljan učinak tih politika na temeljna prava građana; poziva na to da se Parlamentu i Vijeću u predstojećoj reviziji Ugovora u jednakoj mjeri dodijeli ta nadležnost;
12. napominje da u skladu s člankom 76.
UFEU-a Vijeće preko četvrtine svojih država članica ima pravo inicijative koje je ravnopravno s onim Komisije u pogledu suradnje u upravnom pravu te policijske i pravosudne suradnje u kaznenim stvarima;
13. konstatira da su ta kretanja dio šireg trenda sve veće neravnoteže između Vijeća, Europskog vijeća i Komisije u pogledu ovlasti za donošenje odluka u svim područjima politika, u različitoj mjeri; ističe da ta praksa narušava institucionalnu strukturu EU-a utvrđenu Ugovorima; smatra da bi trebalo ponovno uspostaviti ravnotežu u korist demokratskog legitimiteta dodjelom jednakih prava Parlamentu;
(13)
SL L 433 I, 22.12.2020., str.
1.